**Ministru kabineta noteikumu projekta „Grozījumi Ministru kabineta**

**2012.gada 10.janvāra noteikumos Nr.37 „Noteikumi par pasažieru starptautiskajiem pārvadājumiem ar autobusiem, to organizēšanas, veikšanas, maršrutu atklāšanas, grozīšanas un slēgšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Autopārvadājumu likuma 30.panta piektā daļa.2) Eiropas Parlamenta un Padomes 2009.gada 21.oktobra Regula (EK) Nr.1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006 (turpmāk – regula Nr.1073/2009).3) Komisijas 2014. gada 9.aprīļa Regula (ES) Nr.361/2014, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu  (EK) Nr. 1073/2009 attiecībā uz dokumentiem starptautiskiem pasažieru pārvadājumiem ar autobusiem, un atceļ Komisijas Regulu (EK) Nr. 2121/98 (2006 (turpmāk – regula Nr.361/2014).4) Eiropas Parlamenta un Padomes 2011.gada 16.februāra Regula (EK) Nr. [181/2011](http://eur-lex.europa.eu/eli/reg/2011/181?locale=LV) par autobusu pasažieru tiesībām un par grozījumiem Regulā (EK) Nr.[2006/2004](http://eur-lex.europa.eu/eli/reg/2004/2006?locale=LV) (turpmāk – regula Nr.[181/2011](http://eur-lex.europa.eu/eli/reg/2011/181?locale=LV)).5) Valsts kontroles 2013.gada 14.novembra revīzijas ziņojums Nr.5.1-2-11-9/2013 „Starptautisko autopārvadājumu nodrošināšanā iesaistīto institūciju darbības atbilstība normatīvo aktu prasībām un Latvijas Republikas-Krievijas Federācijas valdību nolīguma par automobiļu starptautisko satiksmi izpildes izvērtējums”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Valsts kontrole, pamatojoties uz Valsts kontroles likuma 2.pantu un Valsts kontroles Ceturtā revīzijas departamenta 08.05.2013. revīzijas uzdevumu Nr.5.1-2-9/2013, 2013.gadā veica VSIA „Autotransporta direkcija” (turpmāk – Autotransporta direkcija) likumības revīziju „Starptautisko autopārvadājumu nodrošināšanā iesaistīto institūciju darbības atbilstība normatīvo aktu prasībām un Latvijas Republikas – Krievijas Federācijas valdību nolīguma par automobiļu starptautisko satiksmi izpildes izvērtējums”.Revīzijas laikā cita starpā tika vērtēts arī administratīvais slogs pārvadātājiem, izpildot normatīvo aktu prasības, kas regulē pasažieru starptautiskos regulāros un neregulāros pārvadājumus ar autobusiem. Daļu šo prasību nosaka Ministru kabineta 2012.gada 10.janvāra noteikumi Nr.37 „Noteikumi par pasažieru starptautiskajiem pārvadājumiem ar autobusiem, to organizēšanas, veikšanas, maršrutu atklāšanas, grozīšanas un slēgšanas kārtību” (turpmāk MK noteikumi Nr.37). Atbilstoši Valsts kontroles ieteikumam, lai mazinātu administratīvo slogu, tika izvērtēta šādu MK noteikumos Nr.37 iekļauto prasību lietderība un nepieciešamība:* pārvadātāja pienākums norādīt informāciju par autobusu reģistrācijas numuriem un informāciju par autobusu pielāgotību personām ar kustību traucējumiem, iesniedzot iesniegumu trešās valsts maršruta atļaujas saņemšanai;
* vai pēc jebkura pasažieru starptautiskā neregulārā pārvadājuma pabeigšanas 30 dienu laikā nepieciešams nodot brauciena formulāra pirmo eksemplāru Autotransporta direkcijā.

Izvērtējuma rezultātā tika secināts, ka nepieciešams veikt grozījumus MK noteikumos Nr.37, nosakot, ka:1. svītrojama prasība pievienot iesniegumam trešās valsts maršruta atļaujas saņemšanai informāciju par:
* autobusu, ko plānots izmantot pārvadājumu attiecīgā regulārā maršruta veikšanai, piemērotību personām ar kustību traucējumiem, vienlaikus paredzot, ka šādas informācijas sniegšana sabiedrībai ir pārvadātāja pienākums, ņemot vērā aktuālo situāciju un nodrošinot pasažieru tiesību ievērošanu;
* autobusa reģistrācijas numuru, jo šāda informācija iegūstama Autotransporta direkcijas datubāzē;
1. pēc pasažieru starptautiskā neregulārā pārvadājuma pabeigšanas 30 dienu laikā nodot brauciena formulāra pirmo eksemplāru Autotransporta direkcijā tikai tajos gadījumos, ja veikts neregulārais kabotāžas pārvadājums atbilstoši regulas Nr. 1073/2009 nosacījumiem.

2. 2014.gada 9.aprīlī tika pieņemta regula Nr. 361/2014, kas atceļ Komisijas Regulu Nr. 2121/98. Ņemot to vērā, MK noteikumos Nr.37 norādi uz atcelto regulu (EK) Nr.2121/98 nepieciešams aizstāt ar norādi uz jauno regulu Nr.361/2014.3. Lai pārliecinātos par priekšnosacījumiem regulas Nr.[181/2011](http://eur-lex.europa.eu/eli/reg/2011/181?locale=LV) prasību izpildei, Eiropas Savienības maršruta atļaujas saņemšanai iesniedzamo dokumentu un informācijas paketē nepieciešams iekļaut ziņas par to, kā tiks nodrošinātas autobusu pasažieru tiesības, ieskaitot vienošanās ar autoostām par rīcības plānu pārvadājuma atcelšanas vai aizkavēšanās gadījumā un personu ar invaliditāti un īpašām vajadzībām apkalpošanai. 4. Lai mazinātu administratīvo slogu personām, kurām nepieciešams saņemt atļauju neregulārajiem starptautiskajiem pārvadājumiem un paaugstinātu Autotransporta direkcijas sniegto pakalpojumu efektivitāti, plānots izstrādāt informācijas sistēmas funkcionalitāti, lai attiecīgā pakalpojuma saņemšanai personas varētu pieteikties arī elektroniski, aizpildot speciālu tiešsaistes formu Autotransporta direkcijas tīmekļa vietnē [www.atd](http://www.atd).lv (e-pakalpojums), identifikācijai izmantojot vienotajā valsts un pašvaldību pakalpojumu portālā [www.latvija.lv](http://www.latvija.lv) (turpmāk – portāls) pieejamos personas identifikācijas līdzekļus. Tādējādi pieteikties atļaujas saņemšanai, izmantojot Autotransporta direkcijas mājaslapā pieejamo elektronisko pakalpojumu, personas, kurām nepieciešams saņemt atļauju neregulārajiem starptautiskajiem pārvadājumiem, varēs arī bez elektroniskā paraksta, tikai ar identificēšanos minētajā portālā.  |
| 3. | Projekta izstrādē iesaistītās institūcijas | VSIA „Autotransporta direkcija”, Biedrība „Autopārvadātāju Asociācija „Latvijas auto””,Biedrība „Latvijas Pasažieru pārvadātāju asociācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas veic starptautiskos pasažieru komercpārvadājumus ar autotransportu. Uz 2015.gada 1.martu bija 380 pārvadātāji, kuriem ir darbībā esoša Kopienas atļauja starptautiskajiem pasažieru komercpārvadājumiem ar autotransportu un kuru rīcībā bija 769 autobusi starptautisko autopārvadājumu veikšanai.  |
| 2. | Tiesiskā regulējuma ietekme uz tautsaimniecību un administratīvo slogu | Pārvadātājiem tiks mazināts administratīvais slogs, jo samazināsies iesniedzamās informācijas apjoms. Iesniedzot iesniegumu trešās valsts maršruta atļaujas saņemšanai, netiks pieprasīta informācija par autobusu piemērotību personām ar kustību traucējumiem un autobusa reģistrācijas numuru. Veicot pasažieru neregulāro starptautisko pārvadājumu, brauciena formulāra pirmo eksemplāru Autotransporta direkcijā vajadzēs nodot tikai gadījumā, ja tiek veikts neregulārais kabotāžas pārvadājums. Turpmāk pārvadātājiem būs jāpievērš lielāka vērība autobusu pasažieru tiesību nodrošināšanas aspektiem. Lai saņemtu Eiropas Savienības maršruta atļauju jaunam vai grozītam maršrutam vai pārreģistrētu to uz jaunu termiņu, pārvadātājs iesniegumam pievienos ziņas par plānoto regulas Nr. 181/2011 izpildes nodrošināšanu attiecīgā maršruta ietvaros. |
| 3. | Administratīvo izmaksu monetārs novērtējums | Administratīvo izmaksu samazinājums gada laikā autopārvadātājiem nepārsniedz 2000 *euro*. Tiesiskais regulējums Autotransporta direkcijai nerada papildus izmaksas saistībā ar informācijas pieņemšanas, apstrādes vai uzglabāšanas pienākumiem. |
| 4. | Cita informācija | Nav. |

 Anotācijas III, IV un sadaļa – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Eiropas Parlamenta un Padomes 2009.gada 21.oktobra Regula (EK) Nr.1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006.2) Komisijas 2014. gada 9.aprīļa Regula (ES) Nr.361/2014, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu  (EK) Nr. 1073/2009 attiecībā uz dokumentiem starptautiskiem pasažieru pārvadājumiem ar autobusiem, un atceļ Komisijas Regulu (EK) Nr. 2121/98.3) Eiropas Parlamenta un Padomes 2011.gada 16.februāra Regula (EK) Nr. [181/2011](http://eur-lex.europa.eu/eli/reg/2011/181?locale=LV) par autobusu pasažieru tiesībām un par grozījumiem Regulā (EK) Nr.[2006/2004](http://eur-lex.europa.eu/eli/reg/2004/2006?locale=LV). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Eiropas Parlamenta un Padomes 2009.gada 21.oktobra Regula (EK) Nr.1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006 (publicēta “Eiropas Savienības Oficiālajā Vēstnesī” L 300, 14.11.2009.).2) Komisijas 2014. gada 9.aprīļa Regula (ES) Nr.361/2014, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu  (EK) Nr. 1073/2009 attiecībā uz dokumentiem starptautiskiem pasažieru pārvadājumiem ar autobusiem, un atceļ Komisijas Regulu (EK) Nr. 2121/98. (publicēta “Eiropas Savienības Oficiālajā Vēstnesī” L 107, 10.4.2014.).3) Eiropas Parlamenta un Padomes 2011.gada 16.februāra Regula (EK) Nr. [181/2011](http://eur-lex.europa.eu/eli/reg/2011/181?locale=LV) par autobusu pasažieru tiesībām un par grozījumiem Regulā (EK) Nr.[2006/2004](http://eur-lex.europa.eu/eli/reg/2004/2006?locale=LV). (publicēta “Eiropas Savienības Oficiālajā Vēstnesī” OV L 55, 28.2.2011.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.181/2011 11.panta 2. un 5.punkts | 2.punkts | Tiesību norma izpildīta pilnībā | Projekts stingrākas prasības neparedz |
| Regulas Nr.361/2014 II iedaļa un III pielikumsRegulas Nr. 1073/2009 III nodaļaRegulas Nr.181/2011 1.pants  | 4.punkts | Tiesību norma izpildīta pilnībā | Projekts stingrākas prasības neparedz |
| Regulas Nr.1073/2009 12.panta 5.punktsRegulas Nr.361/2014 4.panta 1.punkts | 7.punkts | Tiesību norma izpildīta pilnībā | Projekts stingrākas prasības neparedz |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ievietots Satiksmes ministrijas mājas lapā internetā 2015.gada 12.martā.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā.Noteikumu projekts saskaņots ar Biedrību „Autopārvadātāju Asociācija „Latvijas auto”” un Biedrību „Latvijas Pasažieru pārvadātāju asociācija”. |
| 3. | Sabiedrības līdzdalības rezultāti | Iebildumi nav saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSIA „Autotransporta direkcija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

### Satiksmes ministrs A.Matīss

### Vīza: Valsts sekretārs K.Ozoliņš

###

30.04.2015 15:00

1565

S.Tanne, 67686480,

sandra.tanne@atd.lv

I.Gromule, 67686458

indra.gromule@atd.lv